DECRARATZIONE UNIVERSALE E SOS DERETOSDE S'OMINE 

[Preamble] 

Proclamada dae sas Natziones Unidas su 10 de nadale de su 1948 

Cunsiderende chi su reconnoschimentu de sa dinnidade inerente a totu sos 

membros de sa familia umana e de sos deretos issoro eguales e inalienabiles 

costituit su fundamentu de sa libertade, de sa zustissia e de sa paghe in su 

mundu, 

Cunsiderende chi su misconnoschimentu e su dispretziu de sos deretos de 

s'omine ant zutu a atziones de barbaridade chi bulluzant sa cussentzia de 

s'umanidade e chi sa bennida de unu mundu in ue sos esseres umanos ant a 

esser liberos de faeddare e de creer, liberados dae su terrore e dae sa miseria, 

est proclamadu comente s'isetu prus mannu de s'omine, 

Cunsiderende chi est essentziale chi sos deretos de s'omine siant garantidos 

dae unu rezimene de deretu, a manera chi s'omine non siat custrintu prus, 

comente remediu estremu, a si bortare contra a sa tirannia e a s'opressione, 

Cunsiderende chi est essentziale a animare s'isvilupu de sas relatziones de 

amighentzia intre sas natziones, 

Cunsiderende chi in sa Carta sos populos de sas Natziones Unidas ant 

proclamadu torra sa fide issoro in sos deretos fundamentales de s'omine, in sa 

dinnidade e su balore de sa pessone umana, in s'egualidade de sos deretos de 

sos omines e de sas feminas, e chi issos si sunt decrarados dispostos a favorire 

su progressu sotziale e a instaurare cunditziones mezus de bida in una libertade 

prus manna, 

Cunsiderende chi sos Istados Membros si sunt postos de acordu pro assegurare, 

in cooperatzione cun s'Organizatzione de sas Natziones Unidas, su respetu 

universale e efetivu de sos deretos de s'omine e de sas libertades 

fundamentales, 

Cunsiderende chi un'idea comuna de custos deretos e libertades tenet 

s'importantzia prus manna pro cumprire custu acordu. 



s'Assemblea Zenerale proclamat 

custa decraratzione universale de sos deretos de s'omine comente s'ideale 
comunu chi totu sos populos e totu sas natziones depent sighire pro fagher a 
manera chi totu sos individuos e totu sos organos de sa sotziedade, tenende 
semper in coro custa Decraratzione, s'isfortzent, cun s'amaestramentu e 
s'educatzione, pro isvilupare su respetu de custos deretos e libertades e pro 
nd'assegurare, cun mesuras progressivas de ordine natzionale e internatzionale, 
su reconnosciiimentu e s'aplicatzione universales e efetivas, siat in mesu de sas 
populatziones de sos Istados Membros etotu, siat in mesu de cussas de sos 
territories postos suta de sa zurisditzione issoro. 

Articulu 1 

Totu SOS esseres umanos naschint liberos e eguales in dinnidade e in deretos. 
Issos tenent sa resone e sa cussentzia e depent operare s'unu cun s'ateru cun 
ispiritu de fraternidade. 

Articulu 2 

Onzi unu podet fagher baler totu sos deretos e totu sas libertades proclamadas 
in sa Decraratzione presente, sena distintzione peruna, mescamente de ratza, 
de colore, de sessu, de limba, de relizione, de opinione politica o de onzi atera 
opinione, de orizine natzionale o sotziale, de cunditzione, de naschida o de onzi 
atera cunditzione. 

In prus, no at a esser fata peruna distintzione fundada supra s'istatutu politicu, 
zuridicu o internatzionale de su paisu o de su territoriu dae ue una pessone 
podet benner, chi custu paisu o territoriu siat indipendente, suta tutela, no 
autonomu o assuzetadu a una limitatzione cale si siat de soveranidade. 

Articulu 3 



Onzi individuu tenet deretu a sa bida, a sa libertade e a sa segurantzia de sa 
pessone sua. 

Articulu 4 

Nemos at a poder esser mantesu ne in istadu de iscravitudine, nen de terachiu; 
s'iscravitudine e sa trata de sos iscraos sunt preubidas in totu sas formas. 

Articulu 5 

Nemos at a poder esser assuzetadu a sa tortura, ne a penas o a tratamentos 
crudeles, inumanos o degradantes. 

Articulu 6 

Onzi unu tenet su deretu a su reconnoschimentu in onzi logu de sa 
personalidade zuridica sua. 

Articulu 7 

Totus sunt eguales in cara de sa leze e tenent deretu sena peruna distintzione a 
una tutela eguale de sa leze. Totus tenent deretu a una tutela eguale contra a 
onzi discriminatzione chi diat contraigher sa Decraratzione presente e contra a 
onzi istigamentu a custa discriminatzione. 

Articulu 8 

Onzi pessone tenet deretu a unu recursu efetivu a sas zurisditziones natzionales 
cumpetentes contra a sos atos chi biolant sos deretos fundamentales chi li sunt 
reconnotos dae sa costitutzione o dae sa leze. 

Articulu 9 

Nemos podet esser arrestadu, impresonadu o esiliadu arbitrariamente. 



Artlculu 10 

Onzi pessone tenet su deretu, in egualidade prena, a fagher intender sa boghe 
sua ecuamente e publicamente dae unu tribunale indipendente e impartziale, chi 
at a detzider, siat de sos deretos e obrigos suos, siat de su fundamentu de onzi 
acusa, in materia penale, direta contra a issa. 

Articulu 11 

1 . Onzi pessone acusada de un'atzione delituosa si depet cunsiderare 
innossente finas a cando si nd'at a istabilire legalennente sa neghe in unu 
protzessu publicu in ue ant a esser asseguradas totu sas garantias 
netzessarias a sa defensa sua. 

2. Nemos at a poder esser cundennadu pro atziones o omissiones chi, in su 
mamentu chi sunt istadas fatas, non costituiant un'atu delituosu pro su 
deretu natzionale o internatzionale. In prus, non s'at a poder imponner 
peruna pena prus forte de sa chi fit aplicabile in su mamentu chi s'atu 
delituosu est istadu cumpridu. 

Articulu 12 

Nemos at a poder esser ozetu de intromissiones arbitrarias in sa bida privada 
sua, in sa familia sua, in sa domo o in sa currispondentzia sua, nen de atentados 
a s'onore o a sa reputatzione sua. Onzi pessone tenet deretu a esser tutelada 
dae sa leze contra a custas intromissiones o a custos atentados. 

Articulu 13 

1 . Onzi pessone tenet su deretu de zirare liberamente e de s'isseperare sa 
residentzia in intro de un'Istadu. 

2. Onzi pessone tenet su deretu de si nch'andare dae unu logu -finas dae su 
SUO-, e de torrare a su logu suo. 



Articulu 14 

1 . Onzi pessone, si est pessighida, tenet su deretu de si chircare asilu e de 
otenner asilu in ateros logos. 

2. Custu deretu non podet esser chircadu si sa pessone est pessighida pro 
unu crimine de deretu comunu o pro atziones contrarias a sos fines e 
printzipios de sas Natziones Unidas. 

Articulu 15 

1 . Onzi individuu tenet deretu a una natzionalidade. 

2. Nemos podet esser privadu de sa natzionalidade sua, nen de su deretu 
de cambiare natzionalidade. 

Articulu 16 

1 . Dae cando sunt baganzos, s'omine e sa femina, sena perunu 
impedimentu pro sa ratza, sa natzionalidade o sa relizione, tenent su 
deretu de si cojuare e de si fagher una familia. Issos tenent sos matessi 
deretos in ocasione de su cojuiu, a pustis de su cojuiu e in s'ora de 
s'isparzimentu. 

2. Su cojuiu s'at a poder fagher petzi cun s'acordu liberu e prenu de sos 
isposos. 

3. Sa fannilia est s'elementu naturale e fundamentale de sa sotziedade e 
tenet deretu a esser tutelada dae sa sotziedade e dae s'Istadu. 

Articulu 17 

1 . Onzi pessone, sola chi siat o a cumone, tenet deretu a sa propiedade. 

2. Nemos podet esser privadu arbitrariamente de sa propiedade sua. 

Articulu 18 



Onzi pessone tenet deretu a sa libertade de pessamentu, de cussentzia e de 
relizione; custu deretu implicat sa libertade de cambiare relizione o idea, e finas 
sa libertade de manifestare sa relizione o s'idea sua, a sa sola o a cumone, slat 
in publicu siat in privadu, cun s'insinnamentu, sas praticas, su cuitu e su 
cumprimentu de sos ritos. 

Articulu 19 

Onzi individuu tenet deretu a sa libertade de opinione e de espressione. Custu 
implicat su deretu a no esser pessighidu pro sas opiniones suas e su de 
chircare, de retzire e de difunder, sena cunsideru de peruna frontera, sas 
infornnatziones e sas ideas cun onzi zenia de mediu. 

Articulu 20 

1 . Onzi pessone tenet deretu a sa libertade de reunione e de assotziamentu 
patzificu. 

2. Nemos podet esser obrigadu a fagher parte de unu sotziu. 

Articulu 21 

1 . Onzi pessone tenet su deretu de intrare in parte de sa diretzione de sos 
afares publicos de su logu suo, siat diretamente, siat tramite 
rapresentantes isseperados liberamente. 

2. Onzi pessone tenet su deretu de intrare, in cunditziones de egualidade, in 
sas funtziones publicas de su paisu suo. 

3. Sa boluntade de su populu est su fundamentu de s'autoridade de sos 
poderes publicos; custa boluntade si depot espressare cun eletziones 
onestas chi depent esser fatas periodicamente, cun botu universale 
eguale e segretu o cunforma a una norma ecuivalente chi asseguret sa 
libertade de botu. 

Articulu 22 



Onzi pessone, comente membru de sa sotziedade, tenet deretu a sa seguridade 
sotziale, chi est fundada pro otenner su godimentu de sos deretos economicos, 
sotziales e culturales indispensabiles a sa dinnidade e a s'isvilupu liberu de sa 
personalidade sua, pro more de s'isfortzu natzionale e de sa cooperatzione 
internatzionale, a pustis de aer tentu in contu s'organizatzione e sas richesas de 
onzi paisu. 

Articulu 23 

1 . Onzi pessone tenet deretu a su traballu, a isseperare liberamente su 
traballu suo, a cunditziones de traballu ecuas e chi podant acuntentare, e 
a sa protetzione contra a sa disocupatzione. 

2. Totus tenent su deretu, sena peruna discriminatzione, a unu salariu 
eguale pro unu traballu eguale. 

3. Chie traballat tenet deretu a una paga ecua e chi I'acuntentet, chi 
asseguret a issu e a sa familia sua un'esistentzia chi siat cunforma a sa 
dinnidade umana e cumpretada, si si podet, dae totu sos ateros medios 
de tutela sotziale. 

4. Onzi pessone tenet su deretu de fundare sindicados pahs cun atere e de 
intrare in sos sindicados pro difender sos interessos suos. 

Articulu 24 

Onzi pessone tenet deretu a su pasu e a su disaogu e mescamente a unu limite 
zustu de su tempus de traballu e a lissentzias pehodicas pagadas. 

Articulu 25 

1 . Onzi pessone tenet deretu a unu gradu de bida bastante pro I'assegurare 
sa salude, su bonistare suo e su de sa familia sua, mescamente pro 
s'alimentatzione, sa bestimenta, sa domo, sas curas medicas e finas pro 
SOS servitzios sotziales indispensabiles; tenet deretu a sa seguhdade si 



est disocupada, malaida, imbalida, biuda, betza o si at perdidu sos 
medios suos pro campare a pustis de eventos indipendentes dae sa 
boluntade sua. 
2. Sa maternidade e s'infantzia tenent deretu a un'azudu e a un'assistentzia 
particulare. Totu sos pitzinnos, chi siant naschidos foras de su cojuiu o a 
pustis, godint de sa matessi tutela sotziale. 

Articulu 26 

1 . Onzi pessone tenet deretu a s'educatzione. S'educatzione depot esser 
gratuita, a su nessi pro s'insinnamentu elementare e fundamentale. 
S'insinnamentu elementare est obrigatoriu. S'insinnannentu tennicu e 
professionale depot esser zeneralizadu; s'intrada a sas iscolas superiores 
depot esser aperta in egualidade prena a totus, cunforma a su meritu 
issoro. 

2. S'educatzione depot punnaro a s'isvilupu prenu do sa porsonalidado 
umana o a s'afortimontu do su rospotu do sos dorotos do s'omino o do 
sas libertades fundamentales. Issa depot favorire sa cumprensione, sa 
tolerantzia e s'amighentzia intre totu sas natziones e totu sos grupos 
ratzialos o roliziosos, comonto puru s'isvilupu do sas atividados do sas 
Natziones Unidas pro su mantonimontu do sa pagho. 

3. Babos mamas tenent, comonto prioridade, su deretu do isseperaro sa 
casta de educatzione de dare a sos fizos issoro. 

Articulu 27 

1 . Onzi pessone tenet su deretu de pigaro parte liboramente a sa bida 
culturale de sa comunidade, de godire de sas artes e de tenner parte in su 
progrossu siontificu o in sos bonofitzios chi ndo rosurtant. 

2. Onzi unu tenet su deretu a sa prototziono do sos intorossos morales o 
matorialos chi dorivant dae calo si siat produtziono siontifica, litoraria o 
artistica de sa calo est autore. 



Articulu 28 

Onzi pessone tenet deretu chi rennet, in ambitu sotziale e in ambitu 
internatzionale, un'ordine fatu a manera chi sos deretos e sas libertades 
proclamadas in sa Decraratzione presente bi podant agatare efetu cumpretu. 

Articulu 29 

1 . S'individuu tenet deveres cun sa comunidade in ue petzi est possibile 
s'isvilupu liberu e prenu de sa personalidade sua. 

2. In sa pratica de sos deretos sues e in su godimentu de sas libertades 
suas, onzi unu est assuzetadu e bia a sas limitatziones istabilidas dae sa 
leze petzi cun s'intentu de assegurare su reconnoschimentu e su respetu 
de SOS deretos e libertades de atere e cun su fine de atatare sos disizos 
zustos de sa morale, de s'ordine publicu e de su bonistare zenerale in una 
sotziedade democratica. 

3. Gustos deretos e libertades no ant a poder, in perunu casu, esser 
praticados in manera contraria a sos fines e printzipios de sas Natziones 
Unidas. 

Articulu 30 

Non b'at perunu disponimentu de custa Decraratzione chi podat esser 
interpretadu comente implicante pro un'Istadu, un'aggrupamentu o un'individuu 
unu deretu cale si siat a si dare a un'atividade o de fagher un'atzione chi punnet 
a sa distrutzione de sos deretos e libertades chi bi sunt proclamados. 



